โครงการอบรมด้านวินัยและคุณธรรมจริยธรรมขององค์การบริหารส่วนตำบลห้วยยูง อำเภอเหนือคลอง จังหวัดกระบี่
1 หลักการและเหตุผล
		องค์การบริหารส่วนตำบลห้วยยูง ถือเป็นองค์กรปกครองส่วนท้องถิ่นที่มีบทบาทสำคัญ เป็นส่วนราชการที่ใกล้ชิดประชาชนมากที่สุด และเป็นกลไกหลักของประเทศในการให้บริหารสาธารณะ เพื่อตอบสนองความต้องการของประชาชนในระดับท้องถิ่น ในการบำบัดทุกข์บำรุงสุข และการสร้างคุณภาพชีวิตที่ดีของประชาชนตามนโยบายรัฐบาล ดังนั้น จึงต้องอาศัยการขับเคลื่อนในการทำงานจากคณะผู้บริหาร สมาชิกสภา และพนักงานขององค์กรปกครองส่วนท้องถิ่นทุกคน โดยเฉพาะการปฎิบัติหน้าที่นั้นจะต้องปฎิบัติหน้าที่ให้อยู่ในกรอบคุณธรรมจริยธรรม ซึ่งได้กำหนดไว้ในพระราชบัญญัติมาตรฐานทางจริยธรรม พ.ศ.2562 และพระราชกฤษฎีกาว่าด้วยหลักเกณฑ์และวิธีการจัดการบ้านเมืองที่ดี พ.ศ.2546 ประกอบกับมาตรฐานการบริหารงานบุคคส่วนท้องถิ่น (ก.ถ.) ที่ได้กำหนดมาตรฐานทางคุณธรรมและจริยธรรมข้าราชการ พนันกงานและลูกจ้างขององค์กรปกครองส่วนท้องถิ่นที่ใช้หลักการและแนวทางปฎิบัติเพื่อเป็นเครื่องกำกับความประพฤติของคน
		เพื่อให้สอดคล้องกับพระราชบัญญัติมาตรฐานทางจริยธรรม พ.ศ.2562 และพระราชกฤษฎีกาว่าด้วยหลักเกณฑ์และวิธีการบริหารจัดการที่ดี พ.ศ.2546 ที่ได้กำหนดหลักเกณฑ์ในการสร้างความโปร่งใสในการปฎิบัติหน้าที่ของเจ้าหน้าที่ รณรงค์และส่งเสริมค่านิยมเรื่องความซื่อสัตย์ฯ ใช้วิธีการบริหารงานบุคคลตามระบบคุณธรรมอย่างเคร่งครัด ปฎิติตามมาตรการบริหารจัดการบ้านเมืองและสังคมที่ดี ส่งเสริมให้ผู้บังคับบัญชาปฎิบัติตนเป็นแบบอย่าง ประกอบกับประกาศองค์การบริหารส่วนตำบลห้วยยูง เรื่อง    มาตรฐานทางคุณธรรมและจริยธรรมของพนักงานส่วนตำบล  ลูกจ้างประจำ  ขององค์การบริหารส่วนตำบลห้วยยูง  ประกาศ  ณ วันที่  29  เดือนกันยายน    พ.ศ.2563  ประกาศฯ กำหนดให้พนักงานส่วนตำบล ลูกจ้างประจำ และพนักงานจ้าง ขององค์การบริหารส่วนตำบลห้วยยูง   มีหน้าที่ดำเนินการให้เป็นตามกฎหมาย เพื่อรักษาประโยชน์ส่วนรวมของประเทศชาติ  อำนวยความสะดวก และให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ดังนี้
		1.การยึดมั่นในคุณธรรมและจริยธรรม
	      	2.การมีจิตสำนึกที่ดี ซื่อสัตย์ สุจริต และรับผิดชอบ
	      	3.การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์
ทับซ้อน
	     	4.การยืนหยัดทำในสิ่งที่ถูกต้อง เป็นธรรม และถูกกฎหมาย
	    	5.การให้บริการแก่ประชาชนด้วยความรวดเร็ว มีอัธยาศัย ไม่เลือกปฎิบัติ
		6.การให้ข้อมูลข่าวสารแก่ประชนอย่างครบถ้วน ถูกต้อง และไม่บิดเบือนข้อเท็จจริง
		7.การมุ่งสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้
		8.การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
		9.การยึดมั่นในหลักจรรยาวิชาชีพขององค์กร
ประกาศฯ ประมวลจริยธรรมของข้าราชการขององค์การบริหารส่วนตำบลห้วยยูง พ.ศ.2552 กำหนดให้ข้าราชการยึดถือปฎิบัติฯ  ระเบียบองค์การบริหารส่วนตำบลห้วยยูงว่าด้วยประมวลจริยธรรมของข้าราชการเมืองท้องถิ่นผ่ายบริหารองค์การบริหารส่วนตำบลห้วยยูง พ.ศ.2553   และระเบียบองค์การบริหารส่วนตำบล

ห้วยยูง ว่าด้วยประมวลจริยธรรมของข้าราชการเมืองท้องถิ่นฝ่ายสภาท้องถิ่น องค์การบริหารส่วนตำบลห้วยยูง พ.ศ.2553 ส่งเสริมให้ปฎิบัติมาตรฐานจริยธรรมอันเป็นค่านิยมหลัก   เป็นแนวทางปฎิบัติของข้าราชการเมือง
ท้องถิ่นฝ่ายบริหารฯ และฝ่ายสภาฯ ท้องถิ่น ซึ่งองค์การบริหารส่วนตำบลห้วยยูง ได้ยึดถือเป็นแนวทางสำหรับประพฤติตนและเป็นหลักการในการปฎิบัติงาน 
		ดังนั้น เพื่อเป็นการพัฒนาจิตใจและเพื่อพัฒนาบุคลากรในสังกัด สามารถนำหลักคุณธรรม จริยธรรมไปพัฒนาคุณภาพชีวิตในประจำวัน และประยุกต์ใช้ในการทำงานได้อย่างเหมาะสม องค์การบริหารส่วนตำบลห้วยยูง จึงได้จัดทำโครงการฯ นี้ขึ้นมา
 2. วัตถุประสงค์
	1. เพื่อส่งเสริมคุณธรรม จริยธรรมและหลักธรรมทางพุทธศาสนา ให้กับผู้บริหาร สมาชิกสภาฯ อบต.
และพนักงานส่วนตำบล ลูกจ้างประจำ และพนักงานจ้างในการปฎิบิงานได้อย่างมีประสิทธิภาพ และพัฒนาการทำงานอย่างมีความสุข
	2. เพื่อเพิ่มพูนและพัฒนาทักษะความรู้ ด้านกฎหมาย ระเบียบ เกี่ยวกับวินัยฯ
	3. เพื่อเสริมสร้างความสัมพันธ์ที่ดีภายในองค์กร ระหว่างผู้บริหาร สมาชิกสภา อบต. และพนักงานส่วนตำบล ลูกจ้างประจำ และพนักงานจ้างในการทำงานอย่างมีความสุข มีทัศนคติที่ดีต่อการทำงาน

3. กลุ่มเป้าหมาย
          เป้าหมายของผู้เข้าร่วมโครงการฯ จำนวน 55 คน  		ประกอบด้วย
          3.1 นายก, รองนายก, และเลขานุการนายก อบต.ห้วยยูง           	จำนวน   4 คน
          3.2 สมาชิกสภา อบต.ห้วยยูง                                            	จำนวน 15 คน
          3.4 พนักงานส่วนตำบล ลูกจ้างประจำ และพนักงานจ้างในสังกัด 	จำนวน 36 คน
4. วิธีดำเนินการ
	1.เขียนโครงการและเสนอขออนุมัติโครงการ
	2.ประสานกับกลุ่มเป้าหมาย วิทยากร 
	3.ดำเนินการอบรมตามกำหนดการ (รายละเอียดปรากฏตาม ภาคผนวก ก.)
	4.ประเมินผลโครงการทั้งก่อนและหลังการอบรม และรายงานผลการดำเนินการให้ผู้บริหารทราบ
5. ระยะเวลาดำเนินโครงการ
          วันพุธ   ที่ 10   เดือน มีนาคม    พ.ศ. 2564

6. หน่วยงานที่รับผิดชอบ
          สำนักงานปลัด องค์การบริหารส่วนตำบลห้วยยูง

7. สถานที่ดำเนินการ
          ห้องประชุมพุทธรักษา   องค์การบริหารส่วนตำบลห้วยยูง อำเภอเหนือคลอง จังหวัดกระบี่
8. งบประมาณ
          งบประมาณตามข้อบัญญัติงบประมาณรายจ่าย ประจำงบประมาณ พ.ศ. 2564 สำนักงานปลัด แผนงานบริหารงานทั่วไป งานดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการอบรมด้านวินัยและคุณธรรม จริยธรรม   ตั้งไว้ 20,000.- บาท  โดยมีรายละเอียด ดังนี้
		1.ค่าป้าย 1.20 x 2.4 จำนวน 1 ป้าย			   เป็นเงิน       432.- บาท
		2.ค่าอาหารกลางวัน จำนวน 55 คน ๆ ละ 55 บาท 1 วัน 	   เป็นเงิน     3,025.- บาท
		3.ค่าอาหารว่าง จำนวน 55 คน ๆ 25 บาท   จำนวน  2  มื้อ 
                      จำนวน 1 วัน						   เป็นเงิน     2,750.- บาท       		4.ค่าตอบแทนวิทยากร ในการอบรมจำนวน 1 วัน จำนวน 4 ชั่วโมง
		   4.1 ค่าวิทยากรวิทยากรจากหน่วยงานภาครัฐ   ชั่วโมง ละ 600.-   บาท    			        จำนวน 2 ชั่วโมง	   เป็นเงิน  1,200.- บาท
		   4.2 ค่าวิทยากรพระพงศกร ปัสสโร (บุคคลภายนอก) ชั่วโมงละ 1,200.- บาท
		        จำนวน 2 ชั่วโมง  เป็นเงิน 2,400.- บาท
		5.ค่าน้ำดื่ม ขนาด 600 มล. จำนวน  5  โหลๆ ละ 47 บาท    เป็นเงิน   235.- บาท       
		6.ค่าวัสดุอื่นๆ ที่ใช้ในการฝึกอบรม  (กระเป๋าใส่เอกสาร สมุด ปากกา เป็นต้น)		
        	            จำนวน 55 ชุด ๆ ละ 70.- บาท                                เป็นเงิน 3,850.- บาท
			     	รวมเป็นเงินทั้งสิ้น  13,892.- บาท  
                                 	 (หนึ่งหมื่นสามพันแปดร้อยเก้าสิบสองบาทถ้วน)  
		หมายเหตุ ค่าใช้จ่ายสามารถถัวเฉลี่ยเบิกจ่ายได้                                                                                                                                                                                                                             
9. ผลที่คาดว่าจะได้รับ
          1. ผู้บริหารท้องถิ่น สมาชิกสภาท้องถิ่น ข้าราชการ/พนักงานในสังกัดองค์การบริหารส่วนตำบล
ห้วยยูง  ได้นำหลักคุณธรรม จริยธรรม ศีลธรรมจรรยา ไปพัฒนาคุณภาพชีวิตในการทำงานและปฎิบัติงาน
ได้อย่างมีประสิทธิภาพ
          2. ผู้เข้ารับการอบรมมีความรู้ ความเข้าใจ เกี่ยวกับกฎหมายระเบียบเกี่ยวกับวินัยมากยิ่งขึ้น 
          3. พนักงานส่วนตำบล ลูกจ้างประจำ และพนักงานจ้าง รู้จักการทำงานเป็นทีม ทำงานอย่างมีความสุข มีทัศนคติที่ดีในการทำงาน   ผู้บริหาร หัวหน้างานหน่วยงาน  เพื่อนร่วมงาน  ผู้มาใช้บริการ    พร้อมทั้งมีความสามัคคีภายในองค์กร

[image: ]10. ผู้เขียนโครงการ

11. ผู้เสนอโครงการ
[image: ]
                                              (นางสาวนิพาภรณ์ นบนอบ)
                                                 หัวหน้าสำนักงานปลัด

[image: Image (6)]12. ผู้เห็นชอบโครงการ

			                ว่าที่ร้อยตรี
                                                              (นฤนาท  ชัยสวัสดิ์)
[image: ]                                                   ปลัดองค์การบริหารส่วนตำบลห้วยยูง

13. ผู้อนุมัติโครงการ

			
                    	                                     (นายวินัย มากสม)
	  		                นายกองค์การบริหารส่วนตำบลห้วยยูง
 

















			                           (ผนวก ก.)	
กำหนดการ
โครงการอบรมด้านวินัยและคุณธรรม จริยธรรม ขององค์การบริหารส่วนตำบลห้วยยูง
อำเภอเหนือคลอง จังหวัดกระบี่
*************
วันที่ 10  มีนาคม  2564
เวลา    09.00-90.30 น.      	ลงทะเบียนผู้เข้าอบรม 
เวลา    09.30  น.      		พิธีเปิดโครงการอบรมด้านวินัยและคุณธรรม จริยธรรม ขององค์การ					บริหารส่วนตำบลห้วยยูง 
                              	           (โดยนายกองค์การบริหารส่วนตำบลห้วยยูง)
เวลา   10.00-12.00  น.          การบรรยาย เรื่อง วินัยและการรักษาวินัยเบื้องต้น ฯลฯ
				(โดยวิทยากร นายภูเบศ คงจันทร์ ตำแหน่งนิติกรชำนาญการ )
				ผู้อำนวยการกลุ่มกฎหมายและคดี สังกัด สำนักเขตพื้นที่การศึกษา
				ประถมศึกษาตรัง เขต 2  และคุณเทพภากร อ่อนแก้ว  ตำแหน่ง
				นิติกรปฎิบัติการ อบต.ท่าสะบ้า จังหวัดตรัง   
เวลา 12.00 – 13.00 น.	พักรับประทานอาหารกลางวัน
เวลา 13.00-15.00 น. .	บรรยาย เรื่อง การให้ความรู้เกี่ยวกับหลักคุณธรรม จริยธรรม ศีลธรรม					จรรยาบรรณ มาใช้ในการดำเนินชีวิต มีการพัฒนาด้านอารมณ์ รับฟังความ				คิดเห็นของผู้อื่น ทำอย่างไรการทำงานจึงมีความสุข    เป็นต้น 
	                               (โดยวิทยากรพระพงศกร ปัสสโร (หลวงพี่กาโตะ) วัดเพ็ญญาติ
เวลา 15.00 น.       		พิธีการปิดอบรม




หมายเหตุ    กำหนดการฝึกอบรม อาจเปลี่ยนแปลงตามความเหมาะสม
	     พักรับประทานอาหารว่าง เวลา 10.30 น.-10-45 น. และ 14.00-14.40 น.	






















คำกล่าวรายงาน
การอบรมเชิงปฏิบัติการโครงการเสริมสร้างคุณธรรม จริยธรรมและธรรมาภิบาล
ในสถานศึกษา  “ป้องกันการทุจริต” (ครูแกนนำเยาวชน “คนดีของแผ่นดิน”)
วันที่ 19 กรกฎาคม 2557
ณ ห้องประชุม องค์การบริหารส่วนตำบลพระเพลิง อ.เขาฉกรรจ์ จ.สระแก้ว


กราบเรียน ท่านบุญสม ทองทา รองผู้อำนวยการสำนักงานเขตพื้นที่การศึกษาสระแก้ว เขต 1                
	 ดิฉันในนามของ คณะวิทยากร ผู้บริหารสถานศึกษา และผู้เข้าร่วมการอบรมเชิงปฏิบัติการอบรมครูแกนนำเยาวชน “คนดีของแผ่นดิน”โครงการเสริมสร้างคุณธรรม จริยธรรมและธรรมาภิบาลในสถานศึกษา “ป้องกันการทุจริต” ต้องขอขอบพระคุณท่านเป็นอย่างสูงที่ให้เกียรติ และเสียสละเวลามาเป็นประธานในพิธีเปิดการประชุม ในวันนี้ 
	 สืบเนื่องจาก  สำนักงานคณะกรรมการการศึกษาขั้นพื้นฐาน กระทรวงศึกษาธิการ 
ได้ดำเนินการโครงการเสริมสร้างคุณธรรม จริยธรรม และธรรมาภิบาล “ป้องกันการทุจริต” ในโรงเรียนขึ้น โดยมีวัตถุประสงค์เพื่อเสร้างความร่วมมือในการต่อต้านการทุจริตคอรัปชั่น โดยอาศัยกลไกทางการศึกษาเป็นเครื่องมือในการปลูกจิตสำนึกให้แก่เยาวชน ปลูกฝังคุณธรรม จริยธรรมและค่านิยมในความซื่อสัตย์สุจริตในระบบการศึกษาและสังคมไทย ต่อต้านคอรัปชั่นให้เกิดขึ้นในหมู่เยาวชน สร้างเครือข่ายต่อต้านคอรัปชั่นในสถานศึกษา 
ซึ่งกิจกรรมดังกล่าวได้ถูกกำหนดให้เป็นตัวชี้วัดของการประเมินผลการปฏิบัติราชการ กลยุทธ์ที่ 2 ปลูกฝังคุณธรรม จริยธรรม ความเป็นไทยและวิถีไทยตามหลักปรัชญาของเศรษฐกิจพอเพียง ความรับผิดชอบต่อสังคมและสิ่งแวดล้อม ในตัวชี้วัดที่ 16 ระดับความสำเร็จของโรงเรียนสุจริตสังกัดสำนักงานเขตพื้นที่การศึกษามีผลงานแสดงความสำเร็จ และเป็นแบบอย่างได้ ของผู้บริหาร ครู และนักเรียน (โครงการโรงเรียนสุจริต)  โดยสำนักงานคณะกรรมการการศึกษาขั้นพื้นฐาน ได้จัดสรรงบประมาณ ให้ สำนักงานเขตพื้นที่การศึกษาประถมศึกษาสระแก้ว เขต 1  ดำเนินการอบรมเชิงปฏิบัติการให้กับคณะครูและบุคลากรทางการศึกษา เพื่อเป็นครูแกนนำในการเข้าค่ายเยาวชน “คนดีของแผ่นดิน”  ของโรงเรียนสุจริตทุกแห่ง











การอบรมครั้งนี้วัตถุประสงค์ที่สำคัญได้แก่  
1 เพื่อเสริมสร้างคุณธรรม จริยธรรม และธรรมาภิบาลในสถานศึกษา "ป้องกันการทุจริต" (ฟื้นฟูจิตวิญญาณครู สู่โรงเรียนสุจริต) ให้กับครูและบุคลากรทางการศึกษา
2 เพื่อให้ครูได้ร่วมเป็นกลไกหนึ่งในการป้องกันและปราบปรามการทุจริตแห่งชาติ พร้อมทั้งเป็นแบบอย่างให้กับนักเรียนในสถานศึกษาได้มีคุณธรรม จริยธรรมในการอยู่ร่วมกันในสังคม
3 เพื่อให้ครูที่ได้รับการอบรมครั้งนี้ได้ไปเป็นครูแกนนำเข้าค่ายเยาวชน “คนดีของแผ่นดิน” ในโรงเรียนเครือข่ายโรงเรียนสุจริต

ผู้เข้ารับการอบรม ประกอบด้วย คณะครูโรงเรียนสุจริต และนักเรียนในโรงเรียนต้นแบบและโรงเรียนเครือข่ายโรงเรียนสุจริต จำนวน 68 คน คณะวิทยากร ได้รับความอนุเคราะห์จากนายวิโรจน์ ฉายชูวงษ์ ผู้อำนวยการโรงเรียนบ้านแปรง อำเภอด่านขุนทด จังหวัดนครราชสีมา นางมณี มั่งคั่ง ผู้อำนวยการโรงเรียนพระเพลิง โรงเรียนต้นแบบโรงเรียนสุจริต ผู้บริหารโรงเรียนเครือข่ายโรงเรียนสุจริต และเจ้าหน้าที่ จำนวน 22 คน รวมทั้งสิ้น จำนวน 90 คน โดยองค์การบริหารส่วนตำบลพระเพลิง สนับสนุนสถานที่ในการจัดอบรม สมควรได้รับการขอบคุณไว้ ณ โอกาสนี้

บัดนี้ ได้เวลาอันสมควรแล้ว ใคร่ขอกราบเรียนเชิญท่านได้เปิดการอบรม และบรรยายพิเศษตามลำดับ ขอกราบเรียนเชิญค่ะ 
	







































คำกล่าวรายงาน
โครงการอบรมคุณธรรม จริยธรรม ตามหลักธรรมมาภิบาล และการป้องกันปัญหาการทุจริตคอร์รัปชั่นขององค์การบริหารส่วนตำบลห้วยยูง
วันที่ 7 เดือนสิงหาคม พ.ศ.2562
ณ องค์การบริหารส่วนตำบลห้วยยูง
เรียน   นายกองค์การบริหารส่วนตำบล/คณะผู้บริหารท้องถิ่น /วิทยากร/
	 สมาชิกสภาฯ และเจ้าหน้าที่ทุกท่าน                
		ในสภาวะวิกฤติการเปลี่ยนแปลงทางเศรษฐกิจ สังคม และการเมืองปัจจุบัน ทุกภาคส่วนของสังคม ต่างให้ความสำคัญกับธรรมาภิบาลมาตรฐานความโปร่งใสว่า เป็นมาตรการกลไกสำคัญที่จะช่วยป้องกันแก้ไขปัญหาการทุจริตคอร์รัปชั่น ช่วยให้หน่วยงานองค์กรและเจ้าหน้าที่ภาครัฐผู้ปฏิบัติงาน มีความรับผิดชอบ ตระหนักในการใช้อำนาจตามหน้าที่ของตน อย่างมีคุณธรรม จริยธรรม ปฏิบัติภารกิจ หรือบริหารงานอย่างมีประสิทธิภาพและประสิทธิผล โดยมุ่งเน้นการมีส่วนร่วมจากประชาสังคม เพื่อสร้างความเป็นธรรมแก่ประชาชนผู้รับบริการอย่างทั่วถึงและเท่าเทียม
 		ดังนั้น องค์การบริหารส่วนตำบลห้วยยูง จึงได้จัดทำโครงการอบรมคุณธรรม จริยธรรมตามหลักธรรมาภิบาล และการป้องกันปัญหาการทุจริตคอร์รัปชั่น เพื่อพัฒนาด้านคุณธรรมและจริยธรรมให้กับเจ้าหน้าที่ของรัฐ สามารถที่จะพัฒนาและพึ่งพาตนเองได้ตลอดจนเป็นที่ยอมรับจากผู้อื่นในสังคม อีกทั้งยังสามารถนำหลักคุณธรรมและจริยธรรม และความรู้ในการป้องกันปัญหาการทุจริตคอร์รัปชั่น เป็นแนวทางในการทำงานและดำเนินชีวิตการทำงานตามภารกิจของหน่วยงานให้เกิดผลสัมฤทธิ์ตามเป้าหมายที่วางไว้
วัตถุประสงค์ของการจัดโครงการฯ ครั้งนี้
1. เพื่อเป็นแนวทางป้องกันและปราบปรามการทุจริต และเพื่อปลูกจิตสำนึกให้ผู้เข้ารับการอบรมปฏิบัติงานอย่างโปร่งใสตามหลักธรรมาภิบาล


          2. เพื่อปลูกจิตสำนึกให้ผู้เข้ารับการอบรมมีคุณธรรม จริยธรรมและมีความรู้ในการป้องกันปัญหาการทุจริตคอร์รัปชั่นและสามารถนำหลักคุณธรรม จริยธรรม และความรู้ในการป้องกันการทุจริตคอร์รัปชั่นนำไปปรับใช้ในการปฏิบัติงานและชีวิตประจำวันได้อย่างมีประสิทธิภาพ
          3. เพื่อให้ผู้เข้ารับการอบรมได้รับการพัฒนาจิตใจ และพัฒนาตนเองให้มีจิตสาธารณะเกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตน เป็นพลเมืองดี สร้างประโยชน์ให้แก่ครอบครัวและชุมชน
          4. เพื่อให้พนักงานส่วนตำบลและพนักงานจ้าง รู้จักการทำงานเป็นทีม ทำงานอย่างมีความสุข มีทัศนคติที่ดีต่องาน ผู้บริหาร หัวหน้างานหน่วยงาน เพื่อร่วมงาน ผู้มาใช้บริการ พร้อมทั้งมีความสามัคคีภายในองค์กร
          5. เพื่อพัฒนาหน่วยงานให้มีคุณธรรมและความโปร่งใสตามแนวทางการประเมินคุณธรรมและความโปร่งใส
          6. เพื่อให้เกิดประโยชน์ต่อประชาชนและสังคมสูงสุด
	
	         ผู้เข้ารับการอบรม ประกอบด้วย คณะผู้บริหารท้องถิ่น สมาชิกสภา อบต.ห้วยยูง และเจ้าหน้าที่  จำนวน 53  คน คณะวิทยากร   ได้รับความอนุเคราะห์จากสำนักงาน ปปช.จังหวัดกระบี่  ในเรื่องของวิทยากรให้ความรู้  องค์การบริหารส่วนตำบลห้วยยูง  ขอขอบคุณไว้ ณ โอกาสนี้

		บัดนี้ ได้เวลาอันสมควรแล้ว ใคร่ขอกราบเรียนเชิญท่านนายกองค์การบริหารส่วนตำบลห้วยยูง   ได้เปิดการอบรมและประกาศเจตนารมณ์    การป้องกันและต่อต้านการทุจริตคอร์รัปชั่น    และบรรยายพิเศษ  ตามลำดับจากวิทยากร  ขอกราบเรียนเชิญครับ




























คำกล่าวเปิด
โครงการอบรมคุณธรรม จริยธรรม ตามหลักธรรมมาภิบาล และการป้องกันปัญหาการทุจริตคอร์รัปชั่นขององค์การบริหารส่วนตำบล
ห้วยยูง
โดยนายกองค์การบริหารส่วนตำบลห้วยยูง

